ઉલ્લેખનીય છે કે જે રીતે ગુરુવારે ચૂંટણી આયોગે હિમાચલ પ્રદેશની જ ચૂંટણી તારીખોની જાહેરાત કરી અને ગુજરાતની ચૂંટણીની જાહેરાતોને ટાળી તે જોતા કોંગ્રેસે હવે આ અંગે વિરોધ દર્શાવ્યો છે. કોંગ્રેસે આરોપ લગાવ્યો છે કે વડાપ્રધાન નરેન્દ્ર મોદી 16 એક્ટોબરના રોજ ગુજરાત આવશે. આ જ કારણે ચૂંટણી આયોગ ગુજરાતમાં ચૂંટણીની તારીખોની જાહેરાત નથી કરી રહી. આવું એટલા માટે કરવામાં આવ્યું છે કારણ કે ચૂંટણીની તારીખો જાહેર થતા જ આચાર સંહિતા લાગુ થઇ જશે અને તે પછી પીએમ મોદી લોકોને ખુશ કરવા માટે કોઇ પણ યોજનાઓની જાહેરાત નહીં કરી શકે. આ જ કારણ છે કે ચૂંટણી આયોગે હિમાચલ પ્રદેશની સાથે ગુજરાતમાં ચૂંટણીની તારીખો જાહેર નથી કરી.